
U skladu sa članom 95 Zakona o javnim nabavkama („Službeni list CG“, br. 74/19) Agencija za izgradnju i razvoj Podgorice d.o.o. kao naručilac daje pojašnjenje tenderske dokumentacije po zahtjevu zainteresovanog lica za javni poziv broj 10/21 za: Izvodjenje radova na rekonstrukciji Njegoševe ulice od Bokeške ulice do Bulevara Ivana Crnojevića u zahvatu UP-a "Nova Varoš-kvartovi A, B, E i F".   

Pitanje 1:
U tenderskoj dokumentaciji u Uslovima za učešće u postupku i zahtjevima u pogledu načina izvršavanja predmeta nabavke pod Stručna i tehnička sposobnosti zahtijevano je da se dostave potvrde o članstvu u IKCG za inženjere građevinskih radova i inženjere elektro radova.
Zakonom o inženjerskoj komori u članu 9 propisano je da su fizička lica koja imaju licencu za obavljanje djelatnosti izrade planskih dokumenata, izrade tehničke dokumentacije i građenje objekata obavezni da se učlane u Komoru. Kako bi svi imali ravnopravan položaj i kako niko ne bi bio favorizovan, kao i shodno načelu ravnopravnosti molimo Vas da izmijenite tendersku dokumentaciju i uskladite je sa Zakonom. 
Odgovor:
Biće predmet izmjene tenderske dokumentacije.

Pitanje 2:
U tenderskoj dokumentaciji se zahtijeva, u dijelu dokazivanja stručne i tehničke sposobnosti, da se prilože potvrde o kvalitetnom i uspješnom izvršavanju istih ili sličnih poslova iz oblasti predmeta nabavke, za iste poslove se smatraju izgradnja ili rekonstrukcija gradskih saobraćajnica - ulica i parkinga sa kompletnom infrastrukturom, koji obuhvataju radove kao u specifikaciji predmetne javne nabavke; a za slične poslove se smatraju izgradnja ili rekonstrukcija puta u naselju sa kompletnom infrastrukturom, koji obuhvataju radove kao u specifikaciji predmetne javne nabavke.
S obzirom da je u predmetu javne nabavke predviđeno da se rekonstrukcijom Njegoševe ulice napravi kolsko-pješačka zona, zašto se pod sličnim poslovima ne ubraja izgradnja ili rekonstrukcija šetališta, trgova i drugih javnih površina. 
Odgovor: 
Dostaviti reference u skladu sa uslovima tenderske dokumentacije.

